Tomb of Askia

Tomb of Askia 

Tomb of Saki'a n boi Gao, Mali tiŋa puan ba sakɛ sira ti la de la zi'an n de laarɛ zi'an n de Askia Mohammad 1 Songhai Empire kayima. 

Ba yuum mɛ ka la 'Fifteenth century' la gee ti ba maalɛ ti la dɛna UNESCO tiŋa Heritage site.
UNESCO pa'alɛ yɔɔ la ti di de la sɛla zɛsuŋa sɛka n de makerɛ pa'ala nɛresabelega tiŋa Tɔnɔ bɔ'ɔ n ani se'em. 

Yɔɔ wa de la yire wa tari la yɔɔ n ani wuu zɔŋɔ la, pu'usegɔ zi'an, kum laarɛ zi'an, nɛreba lagesegɔ zi'an. La sɛla ti ba wan ta'am dikɛ make la gbekpa'areba yia n mɛti se'em tiŋa la za'an puan.

La yuum ka yue bala, ba n maalɛ zi'an la, maan yalegɛ pu'usegɔ zi'an la 1970 yuunɛ la 1999 yuunɛ la puan mɛ daangoone kaɛ gee kɔ'ɔm yakera di saŋa woo sɛla n baseri ti tɔnɔ yia zɛ kankaŋi.

2000 yuunɛ la puan, ba yuum iŋɛ la bugum iŋɛ bini gee iŋɛ bɔtɔ penɔ me yule deto la puusin gee tɔgum voole Lɔgerɔ me yaga pu'usegɔ bɔ'ɔ la zuo.

Askia de la zi'an ti nɛreba nyaa kina bini pu'usera saŋa woo gee me dɛna Gao tiŋa buuri lɔgerɔ ti tiŋa wara mina gee gu'ura de.#WHD

 Di pi'ileŋo

Askia Mohammed ma'an n yuum de yia daana ti a yalegɛ Sɔngai Empire. Wuu n yuum de bge kpa'ara se'em nini n muɛ la zuo, a yuum mi ti la de la a pɛregerɛ tuunɛ ti a kiŋɛ  Mecca ta pu'usɛ bala la  ti a yuum kiŋɛ ta pu'usɛ. 

Gee n yuum lebere na la, a yuum tari lɔgesi'a ti a wan ta'am dikɛ mɛ yɔɔ: Tɔnɔ la dɔɔrɔ za'a a yuum tari la bilam na 1495 yuunɛ la puan.

Ba yeti lɔgerɔ wa yuum kɔ'ɔm pirɛ mɛ ti alaakum duma n paɛ tusa yuum zɛ si na. A yuum mɛ yɔɔ la me wuu yire la ti deto zo'e zo'e la sadɔto, zinzaka la nɛreba lagesegɔ zi'an bɔna bini ti ba yuun pi yɔɔ la mɛ sansɛka ti Askia Mohammed yuum ki la.

Askia Mohammed ma'an ti ba yuum pi yɔɔ la puan gee nɛresɛba woo n de Askia buuri la, ba ni pi ba la zinzakan la.

Viisegɔ lɔgerɔ

 Centre, UNESCO World Heritage. "UNESCO World Heritage Centre - State of Conservation (SOC 2021) Tomb of Askia (Mali)". UNESCO World Heritage Centre. Retrieved 2022-12-08.